Επιμορφωτικό σεμινάριο

Εκπαιδευτικοί και Μουσείο: Δημιουργώντας νέες προσεγγίσεις

Παράθεση ατομικού προγράμματος της εκπ/κού Π.Ε.60 Ιατροπούλου Αγγελικής

Μέσα στα πλαίσια υλοποίησης εκπ/κού προγράμματος πολιτιστικών θεμάτων του 1,2/θ ολοήμερου Νηπ/γείου Βελεστίνου και συγκεκριμένα του ολοήμερου τμήματος με θέμα : « Πουλιά και Τέχνη στην Αρχαιότητα» αλλά και μέσα στα πλαίσια παρακολούθησης της υπεύθυνης του ολοήμερου τμήματος ,Ιατροπούλου Αγγελικής του σεμιναρίου που υλοποιήθηκε στο χώρο του Αρχαιολογικού Αθανασάκειου Μουσείου με θέμα : «Εκπαιδευτικοί και Μουσείο» στις 22/01/2017,σχεδιάστηκε και υλοποιήθηκε το παρακάτω εκπαιδευτικό πρόγραμμα σε συνεργασία και με τους υπεύθυνους των εκπαιδευτικών προγραμμάτων του Αθανασάκειου Αρχαιολογικού Μουσείου Βόλου.

Τίτλος του προγράμματος:

« Ο κρατήρας ζωντανεύει και το Νηπιαγωγείο τον γυρεύει! »

Υπεύθυνη υλοποίησης του προγράμματος :

Ιατροπούλου Αγγελική Π.Ε 60.

Χώρος υλοποίησης :

Αθανασάκειο Αρχαιολογικό Μουσείο

Διάρκεια υλοποίησης προγράμματος :

80 λεπτά

Ημ/νία υλοποίησης προγράμματος :

Παρασκευή 31 Μαρτίου 2017

Ώρα έναρξης προγράμματος : 10:30 π.μ.

Ώρα ολοκλήρωσης : 12:00 μ.μ

Αριθμός παιδιών : 19 ( αγόρια : 9 , κορίτσια : 10 )

Tύπος τμήματος : Νήπια - Προνήπια

Αριθμός εκπ/κών : 1 (Ιατροπούλου Αγγελική)

Αριθμός συνοδών μητέρων : 2

Στόχοι:

Να ενσωματωθεί και να ενταχθεί η συγκεκριμένη δράση στον εκπαιδευτικό προγραμματισμό του τμήματος για το δεύτερο τρίμηνο του τρέχοντος σχολικού έτους αλλά και να αποτελέσει μέρος της υλοποίησης του προγράμματος πολιτιστικών θεμάτων του τμήματος με θέμα : << Πουλιά και τέχνη στην αρχαιότητα >>.

Η υλοποίηση των δραστηριοτήτων να << βγει >> έξω από τον χώρο της σχολικής τάξης και να πραγματοποιηθεί μέσα στο χώρο του μουσείου ως μια φυσική συνέχεια αλλά και εναλλαγή και σύνδεση του σχολείου με το μουσείο.

Να γνωρίσουν τα νήπια το αρχαιολογικό Μουσείο του Βόλου.

Να γνωρίσουν το νεολιθικό πολιτισμό και τη ζωή των ανθρώπων της αρχαίας Ελλάδας.

Να γνωρίσουν μνημεία σχετικά με το θέμα όπως o συγκεκριμένος κρατήρας που επιλέχθηκε και ως το αντικείμενο προσέγγισης καθώς και η χρησιμότητά του.

Να αποκτήσουν ερευνητικό πνεύμα και κριτική διάθεση.

Να κατανοήσουν και να συσχετίσουν πληροφορίες του τότε σε σχέση με τις σύγχρονες καταστάσεις του σήμερα.

Να εμπλουτίσουν το λεξιλόγιό τους ερχόμενοι σε επαφή με ποικίλες μορφές έκφρασης (γραφή, κεραμική, ζωγραφική, τραγούδι, δραματοποίηση).

Να μάθουν να συνεργάζονται και να δουλεύουν ομαδικά.

Αφόρμηση

Αφόρμηση, αποτέλεσε ένας κρατήρας,ο οποίος βρέθηκε στην ευρύτερη περιοχή του Διμηνίου και έχει μια πτηνόμορφη παράσταση.Κατόπιν αιτήματός μου προς τις υπεύθυνες των εκπ/κών προγραμμάτων του Αθανασάκειου Αρχαιολογικού Μουσείου Βόλου μου εστάλη σε ηλεκτρονική μορφή φωτογραφία του κρατήρα,την οποία εγώ κατόπιν την εκτύπωσα σε διάσταση αφίσας,προκειμένου να γίνει η προσέγγιση της συγκεκριμένης θεματικής ενότητας.

Α΄ Φάση: Πριν από την επίσκεψη στο μουσείο και μέσα στη τάξη

Γίνεται συζήτηση για το τι είναι το μουσείο και τι μπορούμε να δούμε μέσα σ` αυτό.

Βλέπουμε εικόνες σχετικές με το θέμα από τα εκθέματα του μουσείου σε έντυπη μορφή.

Μιλάμε για τους κανόνες συμπεριφοράς που πρέπει να τηρήσουμε κατά την επίσκεψή μας στο μουσείο.

Τραγουδήσαμε για το Μουσείο.

Παρατηρούμε την αφίσα με τον κρατήρα,σχολιάζουμε πάνω σ΄αυτή και μαζί με όλα τα παιδιά μέσα από την διαδικασία καταιγισμού ιδεών,φτιάχνουμε την δική μας ιστορία ,βγαλμένη μέσα από την εικόνα του κρατήρα.

Στη συνέχεια οργανώνουμε ένα θεατρικό παιχνίδι,όπου δίνουμε ρόλους και αναπαριστούμε θεατρικά την ιστορία μας,η συγκεκριμένη ιστορία της δώσαμε ως τίτλο : << ο κύκνος του ήλιου >> !

Κατόπιν αφού ολοκληρωθεί το θεατρικό παιχνίδι ακολουθεί η καλλιτεχνική διάσταση,όπου το κάθε παιδί ζωγραφίζει ένα μέρος της ιστορίας που του έκανε περισσότερο εντύπωση.

Επόμενη δράση που ακολούθησε ήταν καλλιτεχνική δραστηριότητα με χρώματα ,χαρτιά Α3 και πινέλα όπου τα παιδιά έχοντας σε ασπρόμαυρη μορφή το εδώλειο του κρατήρα,τους προέτρεψα να κάνουν την δική τους εικαστική παρέμβαση πάνω στον κρατήρα, βάζοντας και χρώμα,δίνοντας έτσι ο καθένας την δική του διάσταση πάνω σ΄αυτόν αλλά και εμπλουτίζοντάς τον αν ήθελε και με άλλα στοιχεία.

Β΄ Φάση: Κατά την επίσκεψη στο Μουσείο

Υλικά που απαιτήθηκαν για την υλοποίησης του προγράμματος ,τα οποία μεταφέρθηκαν από το Νηπιαγωγείο:

1. Δυο (2) καβαλέτα (σπαστά)

2. Χαρτί του μέτρου λευκό σε ρολό

3.Μαρκαδόροι και πλαστικά πιάτα για να τοποθετηθούν

4.Μολύβι ,ψαλίδι ,χαρτοταινία

5. Είκοσι (20) διαφορετικά μουσικά όργανα.

Υλικά που χρειαστήκαμε από το Μουσείο :

1. 22 μαξιλάρια

ΠΕΡΙΕΧΟΜΕΝΟ ΔΡΑΣΤΗΡΙΟΤΗΤΩΝ

1η Δραστηριότητα

Αρχικά κατά την είσοδο μας στο Μουσείο έγινε μια μικρή ξενάγηση στο χώρο όπου θα υλοποιούνταν το πρόγραμμα ,προκειμένου τα νήπια να γνωρίσουν τα αρχαιολογικά ευρήματα της ευρύτερης περιοχής του Δήμου Φερών ,αλλά και να νιώσουν άνετα μέσα στο χώρο.

2η Δραστηριότητα

Μετά την μικρή ξενάγηση διάρκειας λίγων λεπτών καθήσαμε όλα τα νήπια μαζί σε μαξιλάρια μπροστά από το έκθεμα του πήλινου κρατήρα με παράσταση πτηνού ,ένα εύρημα από την περιοχή του Διμηνίου .Εκεί έχοντας στήσει τα δυο καβαλέτα πάνω στα οποία είχαμε κολλήσει ένα κομμάτι λευκό χαρτί του μέτρου ,εκεί μαζί με τα παιδιά, την ιστορία που είχαμε βγάλει ήδη στο Νηπιαγωγείο,παρατηρώντας τον κρατήρα από εικόνα εκτυπωμένη σε μέγεθος μικρής αφίσας ,την ιστορία αυτή το κάθε ένα παιδί την αναπαράστησε με σύμβολα –μικρές εικόνες πάνω στο χαρτί. Πιάνοντας την ιστορία πρόταση –πρόταση σηκώνονταν ένα –ένα παιδί και με μαρκαδόρο σχεδίαζε και ένα σύμβολο. Υλοποιώντας έτσι την δραστηριότητα –τεχνική της μουσικής σημειογραφίας.Αφού ολοκληρώθηκε η αποτύπωση της ιστορίας μας στο χαρτί , μοίρασα (η εκπ/ος) στα νήπια από ένα μουσικό όργανο στο καθένα για να μεταφράσει το κάθε παιδί μουσικά με το όργανό του το μουσικό σύμβολο που είχε σχεδιάσει .Έτσι ζωντανέψαμε τον κρατήρα δίνοντας του λόγο (την ιστορίας μας) αλλά και ήχο-φωνή με την μουσική φτιάξαμε με το κάθε νήπιο και που την παίξαμε μετά όλοι μαζί έχοντας και μαέστρο αρχικά (την εκπ/κό) και μετά ορίζοντας ένα παιδί .

3η Δραστηριότητα

Τέλος , στρώσαμε στο πάτωμα ένα μακρύ κομμάτι χαρτί του μέτρου, το χώρισα σε 19 κομμάτια( με ένα μολύβι ), τοποθέτησα μπροστά από το χαρτί τα πιάτα με τους μαρκαδόρους και ζήτησα να ξεκινήσει ένα νήπιο να κάνει στο πρώτο κομμάτι ένα σχέδιο με βάση την ιστορία ,το πουλί ή τον κρατήρα ή ότι του αρέσει και μετά ο επομένως θα συνεχίσει στο δικό του κομμάτι το σχέδιο του προηγούμενου εμπλουτίζοντας το μέχρι που θα βγει ένα εικαστικό -εξελικτικό χαλί 19 κομματιών με βάση τον πήλινο κρατήρα!

Γ΄Φάση: Επιστροφή στην τάξη

Φέρνουμε στην τάξη όλα όσα κατασκευάσαμε στο μουσείο και φτιάχνουμε τη δική μας «γωνιά μουσείο».

Θεατρικό παιχνίδι : Tα παιδιά έπαιξαν πια ολοκληρωμένη την ιστορία τους,<<τον κύκνο του ήλιου>> και με ρόλους αλλά και με μουσική!

Φτιάξαμε,τους δικούς μας κρατήρες το κάθε παιδί, όπου ο καθένας σχεδίασε πάνω στον κρατήρα του, θέματα από την ιστορία μας!

Γραφή και ανάγνωση,στη γωνιά της γραφής τα παιδιά είχαν την ευκαιρία να γράψουν και να πειραματιστούν με λέξεις που είχαν σχέση με το μουσείο αλλά και με την ιστορία μας.